CST-100 Starlinerin miehistömoduulin koekappale.
**CST-100 Starliner** (Crew Space Transportation) on kehitteillä oleva Boeingin valmistama miehitetty kapselityyppinen LEO-avaruusalus. Se kuuluu Nasan Commercial Crew Development (CCDev) -ohjelmaan yhdessä Spacex:n Crew Dragonin kanssa. Koelentojen jälkeen alusta on tarkoitus käyttää ISS:n miehistön vaihtamiseen Commercial Crew Program -ohjelmassa. Alusta laukaistaan miehitettyihin lentoihin hyväksytyllä Atlas V -raketilla Cape Canaveral Air Force Stationista.

Koelennot aloitettiin vuonna 2019. Samana vuonna 20. joulukuuta laukaistu koelento epäonnistui, ja ohjelman jatko viivästyi. Koelennon uusinta onnistui toukokuussa 2022, ja seuraavaksi on vuorossa miehitetty koelento. 

Alus koostuu miehitetystä kapselista ja huoltomoduulista. Huoltomoduuli irrotetaan ennen laskeutumista takaisin Maahan.

Alukset
-------

Aluksi Boeingin aikomus oli valmistaa kolme alusta Commercial Crew Program ohjelmaa varten. 25. elokuuta 2020 se ilmoitti valmistavansa vain kaksi alusta. Täten Boeingille ei jää vara-alusta ohjelmassa käytettäväksi.

* Spacecraft 1 -alusta käytettiin ainoastaan laukaisunkeskeytyskokeessa.
* Spacecraft 2 suoritti ensimmäisen onnistuneen lennon, Boe-OFT 2:n.
* Spacecraft 3 "*Calypso*" oli ensimmäinen Starliner avaruudessa lennolla Boe-OFT.

Koelennot
---------

4. marraskuuta 2019 suoritetussa keskeytyskokeessa laukaisualustalta yksi aluksen kolmesta päälaskuvarjosta ei avautunut. Alus laskeutui kuitenkin ehjänä, ja lento katsottiin onnistuneeksi.

### Ensimmäinen koelento epäonnistuu

20. joulukuuta 2019 alus laukaistiin ensimmäistä kertaa varsinaiselle koelennolle Cape Canaveralista Floridasta kohti Kansainvälistä avaruusasemaa. Miehittämättömän lennon oli tarkoitus verifioida alus miehitettyä koelentoa varten. Se kantoi mukanaan sensoreilla varustettua nukkea miehistön sijaan. Lento epäonnistui, ja alus laskeutui kahden päivän kuluttua saavuttamatta avaruusasemaa. Syynä olivat Boeingin mukaan ohjelmistovirheet.

Lennon aikana aluksessa todettiin kaksi kriittistä ohjelmistovirhettä. Lentoa seuranneessa tutkimuksessa selvisi, että kumpikin niistä olisi voinut johtaa aluksen ja kuorman menettämiseen. Molemmissa tapauksissa lennonjohdon puuttuminen asiaan esti tämän.

Ensimmäisen virheen seurauksena alus kulutti jo lennon alkuvaiheessa liikaa ajoainetta, joten aikomus lähestyä ISS:ää peruttiin. Alus alusti kellonsa 11 tuntia väärään aikaan. Tämän seurauksena heti raketista irtaantumisen jälkeen tapahtuva *orbit insertion burn* ei tapahtunut vaan vasta lennonjohdon ohjauksessa. Ilman puuttumista alus olisi pudonnut hallitsemattomasti takaisin. Samalla yhteysvaikeudet aluksen kanssa haittasivat toimintaa. Alus päätettiin pitää pari päivää kiertoradalla ja suorittaa sillä muita testejä.

Laukaisun ongelman jälkeen lennonjohto alkoi tarkistamaan muita kriittisiä ohjelmistosekvenssejä. Lisää virheitä löytyikin. Laskeutumista edeltävässä huoltomoduulin jettisoinnissa paljastui konfigurointivirhe. Trustereita ohjaava ohjelmisto oli asetettu väärään lennon vaiheeseen. Korjaamattomana huoltomoduulin trusterit olisivat voineet ajaa sen törmäämään miehistömoduuliin ja ennen kaikkea sen lämpökilpeen.

Ensimmäinen virhe oli yleisessä tietoisuudessa jo laukaisun yhteydessä. Toinen virhe tuotiin julkisuuteen vasta helmikuussa 2020 Nasan turvallisuuspaneelin yhteydessä tutkimusten ja arvioiden yhä jatkuessa.

### Toinen miehittämätön koelento

Ohjelmaan lisättiin toinen miehittämätön koelento, Boe-OFT 2, ensimmäisen epäonnistuttua. Laukaisuyritys 3. elokuuta 2021 peruuntui venttiiliongelmien vuoksi, ja lennot peruutettiin määräämättömään ajankohtaan asti.

Boe-OFT 2 laukaistiin onnistuneesti 19. toukukuuta 2022. Alus telakoitui ISS:lle 22.5. ja palasi lopuksi onnistuneesti Maahan 25.5.

### Miehitetty koelento

Miehitetty koelento Crewed Flight Test (Boe-CFT) oli suunniteltu vuodelle joulukuulle 2022, mutta sitä lykättiin helmikuulle 2023 ja siitä edelleen myöhemmäksi. Elokuussa 2023 kerrottiin, että lentoa lykätään maaliskuulle 2024.

### Operatiiviset lennot

Starliner-1 on suunniteltu aikaisintaan vuodelle 2023.

Lähteet
-------

1. ↑  NASA Orders First Ever Commercial Human Spaceflight Mission from Boeing *universetoday.com*. Viitattu 3.7.2015.
2. ↑
3. 1 2 3 4 5 6 7 8 9 10 11 12 13  William Harwood: NASA, Boeing managers admit problems with Starliner software verification – Spaceflight Now *spaceflightnow.com*. Viitattu 16.2.2020. (englanniksi)
4. ↑  NASA Aerospace Safety and Advisory Panel
5. ↑  Boeing to ground Starliner indefinitely until valve issue solved *arstechnica.com*.  14.8.2021. Viitattu 15.8.2021. (englanniksi)
6. ↑  Mike Wall: Boeing delays 1st Starliner astronaut launch for NASA to March 2024 (at the earliest) *space.com*. Viitattu 9.8.2023. (englanniksi)

Aiheesta muualla
----------------

* Kuvia tai muita tiedostoja aiheesta **CST-100 Starliner** Wikimedia Commonsissa

Kansainvälinen avaruusasema (ISS) ( näytä • keskustele • muokkaa)

|  |  |
| --- | --- |
| Kiertoradalla olevat paineistetut moduulit | 
* Zarja
* Unity (Node 1)
* Zvezda
* Destiny (laboratorio)
* Quest (ilmalukko)
* Pirs (ilmalukko / telakointiasema)
* Poisk (ilmalukko / telakointiasema)
* Harmony (Node 2)
* Columbus (laboratorio)
* Kibō (PM, ELM-PS, ELM-ES EF)
* Integrated Truss Structure (ITS)
* Tranquility (Node 3)

 |
| Kiertoradalla olevat alijärjestelmät | 
* Canadarm2 (MSS)
* Dextre (SPDM)
* Kibō Remote Manipulator System (robottikäsi)
* External Stowage Platforms (ESPs)
* ITS (P6 Truss)
* Cupola
* Alpha Magnetic Spectrometer

 |
| Kuljetusvälineet | 

|  |  |
| --- | --- |
|  Käytössä | 
* Sojuz
* Progress
* H-II Transfer Vehicle (HTV)
* Dragon ("1")
* Cygnus
* SpaceX Dragon 2

 |
|  Kehitteillä | 
* CST-100 Starliner

 |
|  Käytöstä poistetut | 
* Avaruussukkulat
* Multi-Purpose Logistics Modules (MPLMs)
* ATV

 |

 |
| Miehistöt | 
* Retkikunta 1
* Retkikunta 2
* Retkikunta 3
* Retkikunta 4
* Retkikunta 5
* Retkikunta 6
* Retkikunta 7
* Retkikunta 8
* Retkikunta 9
* Retkikunta 10
* Retkikunta 11
* Retkikunta 12
* Retkikunta 13
* Retkikunta 14
* Retkikunta 15
* Retkikunta 16
* Retkikunta 17
* Retkikunta 18
* Retkikunta 19
* Retkikunta 20
* Retkikunta 21
* Retkikunta 22
* Retkikunta 23
* Retkikunta 24
* Retkikunta 25
* Retkikunta 26
* Retkikunta 27
* Retkikunta 28
* Retkikunta 29
* Retkikunta 30
* Retkikunta 31
* Retkikunta 32
* Retkikunta 33
* Retkikunta 34
* Retkikunta 35
* Retkikunta 36
* Retkikunta 37
* Retkikunta 38
* Retkikunta 39
* Retkikunta 40
* Retkikunta 41
* Retkikunta 42
* Retkikunta 43
* Retkikunta 44
* Retkikunta 45
* Retkikunta 46
* Retkikunta 47
* Retkikunta 48
* Retkikunta 49
* Retkikunta 50
* Retkikunta 51
* Retkikunta 52
* Retkikunta 53
* Retkikunta 54
* Retkikunta 55
* Retkikunta 56
* Retkikunta 57
* Retkikunta 58
* Retkikunta 59
* Retkikunta 60
* Retkikunta 61
* Retkikunta 62
* Retkikunta 63
* Retkikunta 64
* Retkikunta 65
* Retkikunta 66
* Retkikunta 67
* Retkikunta 68

 |